 ỤkwaA na-ahapụ ụkwa ka o ree ure tupu ewere mkpụrụ yaỌtụtụ ndị Igbo ma ụkwa ma na ha amaghị etu esi emepụta ụkwa tupu ọ bụrụ ihe a na-eri eri.Ụkwa nwere osisi nke na-amịpụta mkpụrụ ụyọkọ buru ibu nke Bekee na-akpọ breadfruit. Azụ mkpụrụ ụyọkọ ya na-acha akwụkwọndụ akwụkwọndụ, ebe mkpụrụ mkpụrụ dị ya nime na-emepụta ihe anyị na-akpọ ụkwa.Ụyọkọ ụkwa chaa, o si nelu osisi ya daa nala, a hapụ ya ka ọ ree ure tupu a kụwaa ya ma wepụta ụkwa nke a na-esi esi. Ya mere ndị Igbo ji asị na ụkwa ruo oge ya ọ daa.Tupu e rie ụkwa, ọ ga-agabiga ụzọ dị icheiche dịka:Isi ya esiIghe ya egheMaọbụ ịhụ ya nọkụNgwa nri eji esi yaOseNnuỤkwaMmanụ nriỤfọdụ na-etinyekwa yabasị, maggị nakwa ịshaỤfọdụ na-etinye azụ ọkpọọ ebe ụfọdụ na-etinye akwụkwọ nriỤfọdụ na-etinyekwa mkpụrụ ọkaỤfọdụ na-etinyekwa ogiriỤkwa ruo oge ya ọ daaEtu esi esi yaIhe ndị a ka ị ga-eme tupu isie ụkwa gị:Saa ụkwa gị mmiri ọfụma iji hụ na aja maọbụ kịrịkịrị okwute adịghị ya nime.Wunye ya nime ite tụmadụ nke bekee kpọrọ pressure pot ma wunyekwa ya mmiri ga-ekpuchi ya ọfụmaỤfọdụ na-etinye akanwụ maọbụ ngọ iji mee ka o dee ma ghee ọsịsọO ghewe nakwa mmiri dị nime ya tawa, tinye ya ose akwọrọ akwọ, mmanụ nri na nnuHapụ ya ka ya na ngwa nri ndị ị tinyere nime ya sụkọta ọnụKpagharịa ya ma hapụzịa ya ka ọ nọrọ nọkụ dee ede ma ghee ọfụmaỤkwa bụ otu nri nwere ụtọ nke ya ị ga-erinwu ma ị tinyere maọbụ itinyeghị ngwanri ọbụlaEtu esi eri yaA bịa nụfọdụ obodo dịka Urualla dị nImo steeti, ha anaghị azapụ mmiri e ji sie ụkwa ha. Ha na-aṅụ mmiri ya iche ma riekwa ụkwa ha iche.Ụfọdụ anaghị etinye mmanụ nri nime nụkwa ha, ebe ụfọdụ na-ahapụ mmiri ụkwa nime ya nke bụ na ha kuru ya ha ekuru ya na mmiri.A na-eghekwa mkpụrụ ụkwa eghe, jiri akị etiri eti maọbụ akị bekee taa ya.Ọtụtụ ndị mmadụ na-eji ụkwa eghere eghe atagharị ọnụEtu esi echekwa ụkwaA na-agba ụkwa nanwụ ka ọ kpọọ tupu a gbaa ya nakpa maka ndị ga-azụta ya iji aga ala bekee.Tupu ị sie nke kpọrọ akpọ, banye ya na mmiri site nabalị ruo mgbe chi foro nụtụtụ. Nke a ga-eme ka o nwee ike dee ọfụma ma ghee ọsịsọ mgbe ị ga-esi ya.Ihe ọ na-enye nahụNchọpụta ndị ọkachamara sayensị chọpụtara gosiri na ụkwa nwere ọtụtụ ihe ndị dị mma nahụ, dịka riboflavin, iron, niacin, thiamin, iron na fosforụs. O nwekwara potassịọm, kọpa, iron, magnizịọm, kalshịọm, zịnkị, manganeezi, selenịụm nakwa fosforụs na vitamin C.Ọ dị mma maka mkpụrụ obi mmadụ. Ụfọdụ na-eji akwụkwọ osisi ya asacha isi maka ọ na-egbu igu isi nke bekee kpọrọ dandruff, na-akwụsịkwa ndapụsị ntutu.O nwekwara obere abụba kpụkọrọ ọnụ nke bekee kpọrọ saturated fats, kọlesterọl nakwa sodịọm.Ụfọdụ na-aṅụ mmiri ụkwa iche ebe ụfọdụ na-eri ya na mmiri yaIhe ndị ọzọ eji ya eme ị na-amaghịA na-etinye ụkwa nime ụfọdụ mmanụ na-aba nanya iji nye ya ụtọ flavourA na-akwọ mkpụrụ ụkwa akwọ jiri ya mee ihe bekee kpọrọ flourA na-apịpụtakwa ya mmanụAkụkọ ndị ga-amasị gị:Ọ na-akpotu nEnugwu maka nleta Fayose mere ebe ahụAnyị ga-akpụpụ gọọmentị nụlọ ịkpe - ICSCUru ọmụgwọ bara nomenala Igbo 